Πιστοποιητικό μετοικεσίας από ελληνική Προξενική Αρχή
Αίτηση για τη χορήγηση πιστοποιητικού μεταφοράς συνήθους κατοικίας στην Ελλάδα
Ο ενδιαφερόμενος πρέπει σε κάθε περίπτωση να επικοινωνεί με την Προξενική Αρχή του τόπου τελευταίας κατοικίας του ή να ελέγξει την ιστοσελίδα αυτής, προκειμένου να ενημερωθεί για τα δικαιολογητικά που απαιτούνται σε κάθε χώρα. Το υπόδειγμα του Πιστοποιητικού Μεταφοράς Συνήθους Κατοικίας είναι διαθέσιμο μέσω του συνδέσμου που παραπέμπει στο «Εγχειρίδιο για τις Τελωνειακές Απαλλαγές κατά τη Μεταφορά Συνήθους Κατοικίας στην Ελλάδα».
Κατάθεση από τον αιτούντα (αποκλειστικά δια ζώσης)
Τα φυσικά πρόσωπα πρέπει να έχουν τη συνήθη κατοικία τους στο εξωτερικό, τουλάχιστον κατά τα δύο (2) δωδεκάμηνα, πριν από τη μεταφορά της στην Ελλάδα (άρθρο 3 και 4 της υπ΄ αριθμ. Δ. 245/111.3.88 ΑΥΟ (Β΄ 195). Σύμφωνα με τις διατάξεις του άρθρου 2 της Απόφασης ως "συνήθης κατοικία" νοείται ο τόπος στον οποίο ένα άτομο διαμένει συνήθως, δηλαδή τουλάχιστον εκατόν ογδόντα πέντε (185) ημέρες, συνεχείς ή όχι, ανά δωδεκάμηνο, λόγω προσωπικών και επαγγελματικών δεσμών ή σε περίπτωση ατόμου χωρίς επαγγελματικούς δεσμούς, λόγω προσωπικών δεσμών. Ως ημερομηνία μεταφοράς της συνήθους κατοικίας στην Ελλάδα για τον έλεγχο των προϋποθέσεων και τον υπολογισμό των προθεσμιών, θεωρείται η ημερομηνία εκείνη κατά την οποία εκδίδεται το πιστοποιητικό μετοικεσίας από την οικεία Προξενική Αρχή.
Η απαλλαγή για το μέσο μεταφοράς παρέχεται με την προυπόθεση οτι το δικαιούχο πρόσωπο το είχε στην κυριότητά του και το χρησιμοποιούσε στον τόπο προηγούμενης κατοικίας του επί έξι (6) μήνες τουλάχιστον πριν τη μεταφορά της συνήθους κατοικίας στην Ελλάδα (άρθρο 5 της υπ΄ αριθμ. Δ. 245/11/1.3.88 ΑΥΟ (Β΄ 195)).
Τα προσωπικά είδη (οικοσκευή, μεταφορικά μέσα κλπ) μπορούν να τελωνίζονται εφάπαξ ή τμηματικά πριν περάσει δωδεκάμηνη προθεσμία (12 μήνες) από την ημερομηνία μεταφοράς της συνήθους κατοικίας, η οποία είναι η ημερομηνία έκδοσης του πιστοποιητικού μετοικεσίας (άρθρο 5 της υπ΄ αριθμ. Δ.245/11/1.3.88 ΑΥΟ (Β΄ 195)).
Η φοίτηση σε πανεπιστήμιο ή άλλη Σχολή της αλλοδαπής δεν συνεπάγεται τη μεταφορά της συνήθους κατοικίας. Συνεπώς δεν υπάγονται στις απαλλακτικές διατάξεις της προαναφερθείσης Απόφασης οι Έλληνες υπήκοοι με συνήθη κατοικία στην Ελλάδα, που αναχωρούν από την Ελλάδα για σπουδές στο εξωτερικό, έστω και αν κατά τη διάρκεια των σπουδών τους εργάζονται. Ωστόσο, στην περίπτωση όπου οι ως άνω φοιτητές μετά την λήξη των σπουδών τους, παραμένουν και εργάζονται αποδεδειγμένα στο εξωτερικό για πάνω από δύο (2) συνεχή χρόνια, θεμελιώνουν δικαίωμα μεταφοράς συνήθους κατοικίας στην Ελλάδα.
Το δικαίωμα για τις απαλλαγές που παρέχονται με το πιστοποιητικό μετοικεσίας, ασκείται μόνον μία φορά για το σύνολο των απαλλαγών. Κατ΄ εξαίρεση, μπορεί το ίδιο πρόσωπο να ασκήσει συμπληρωματικά το δικαίωμα δεύτερη φορά και μόνον για προσωπικά είδη που δεν είχε παραλάβει την πρώτη φορά, με τις ακόλουθες προϋποθέσεις: α. Μετά την άσκηση του δικαιώματος την πρώτη φορά, το πρόσωπο ξανάφυγε για διαφόρους λόγους και παρέμεινε στο εξωτερικό, τουλάχιστον δύο (2) συνεχή χρόνια, μετά τη λήξη δωδεκάμηνου από την άσκηση του αρχικού δικαιώματος. Τυχόν προσωρινή παραμονή του προσώπου στην Ελλάδα τα δύο (2) αυτά συνεχή χρόνια, δε δημιουργεί πρόβλημα, εφόσον η παραμονή του αυτή δεν ξεπερνά τις ενενήντα (90) ημέρες ανά δωδεκάμηνο. β. Κατά την άσκηση του δικαιώματος τη δεύτερη φορά, το πρόσωπο να θεμελιώνει δικαίωμα, ως να ήταν η πρώτη φορά που ασκεί το δικαίωμα και να συντρέχουν οι λοιπές απαιτούμενες κατά περίπτωση προϋποθέσεις που ορίζονται στο Νόμο. γ. Η απαλλαγή παρέχεται συμπληρωματικά και μόνο για εκείνα από τα προσωπικά είδη που όμοια δεν είχε παραλάβει το πρόσωπο την πρώτη φορά.
Η διαδικασία αφορά στην έκδοση πιστοποιητικού μεταφοράς συνήθους κατοικίας από το εξωτερικό στην Ελλάδα.
To ποσό κατατίθεται στην Προξενική Αρχή, αφού εγκριθεί η αίτηση και πριν την παραλαβή του πιστοποιητικού. Εάν ο ενδιαφερόμενος διεξάγει την διαδικασία βρισκόμενος στην Ελλάδα, αφού εγκριθεί η αίτησή του, αποστέλλεται λογαριασμός του Προξενείου προκειμένου να εμβασθούν τα χρήματα.
Στοιχεία μόνιμης διαμονής (πχ πρόσφατη βεβαίωση διαμονής σε δήμο χώρας του εξωτερικού, διαβατήριο ή ταυτότητα).
Η διαδικασία αφορά στην έκδοση πιστοποιητικού οικογενειακής κατάστασης από το Δημοτολόγιο, όπου ο πολίτης διατηρεί την οικογενειακή μερίδα του. Η διαδικασία αφορά και την έκδοση πιστοποιητικού οικογενειακής κατάστασης από οικογενειακή μερίδα που ανήκε παλαιότερα ο πολίτης. Για τη χορήγηση του πιστοποιητικού ο ενδιαφερόμενος δύναται: α) να απευθυνθεί στον Δήμο που είναι εγγεγραμμένος, β) να απευθυνθεί στα Κέντρα Εξυπηρέτησης Πολιτών (ΚΕΠ), γ) μέσω του www.gov.gr και με τη χρήση κωδικών TaxisNet να το εκδώσει ψηφιακά.
Διαβατήρια ή ταυτότητες του ιδίου και των μελών της οικογένειας που μετοικούν.
Βεβαίωση εργασίας από την οποία να φαίνεται οτι τουλάχιστον τα δύο τελευταία χρόνια εργαζόταν στο εξωτερικό (βεβαίωση εργοδότη)
Φορολογικά στοιχεία υποβαλλόμενα στην αλλοδαπή τα δύο τελευταία χρόνια πχ εκκαθαριστικά εφορίας
Στοιχεία κοινωνικής ασφάλισης στην αλλοδαπή για τα δύο τελευταία χρόνια λχ ασφαλιστικές εισφορές.
Στοιχεία φοίτησης τέκνων πχ βεβαιώσεις σχολείων ή ενδεικτικά
Στοιχεία ιδιόκτητης ή μισθωμένης οικίας πχ συμβόλαιο αγοράς ή ενοικίασης κατοικίας
Λογαριασμοί κοινής ωφέλειας (ενέργειας, νερού, κινητής τηλεφωνίας κλπ.)
Άδεια κυκλοφορίας, διπλώματος οδήγησης και βιβλίου κυριότητας του αυτοκινήτου.
Στοιχεία τρεχουσών συναλλαγών στην αλλοδαπή
Πρόσθετο δικαιολογητικό ΜΟΝΟ για τους αλλοδαπούς ενδιαφερομένους. Ο αλλοδαπός ενδιαφερόμενος πρέπει να προσκομίζει όλα τα παραπάνω δικαιολογητικά και στην περίπτωση που δεν είναι ομογενής ή δεν είναι σύζυγος Ελληνίδας ή ΄Ελληνα υπηκόου ή δεν μεταφέρει τη συνήθη κατοικία του με την ευκαιρία γάμου και είναι α. υπήκοος κράτους μέλους της ΕΕ, θα πρέπει να προσκομίσει επιπροσθέτως άδεια διαμονής από την αρμόδια Υπηρεσία του Υπουργείου Μετανάστευσης και Ασύλου ή σύμβαση εργασίας αορίστου διάρκειας ή αποδεικτικό σχετικά με μίσθωση κατοικίας. β. υπήκοος κράτους εκτός Ε.Ε. θα πρέπει να προσκομίσει επιπροσθέτως άδεια διαμονής από την αρμόδια Υπηρεσία του Υπουργείου Μετανάστευσης και Ασύλου.
Κατάθεση από τον αιτούντα (δια ζώσης ή ταχυδρομικά)
Πιστοποιητικό Μεταφοράς Συνήθους Κατοικίας
Για την τελωνειακή τακτοποίηση και αποδέσμευση ΙΧΕ αυτοκινήτου, οι ενδιαφερόμενοι θα πρέπει να απευθύνονται και στη Γενική Διεύθυνση Τελωνείων της ΑΑΔΕ (www.aade.gr). Aπαλλάσσονται από δασμούς και λοιπούς φόρους - ΦΠΑ και τέλος ταξινόμησης -προσωπικά είδη, συμπεριλαμβανομένων των μέσων μεταφοράς, τα οποία εισάγονται από φυσικά πρόσωπα που μεταφέρουν πραγματικά τη συνήθη κατοικία τους από άλλη χώρα στην Ελλάδα. Η θεμελίωση δικαιώματος απαλλαγής βεβαιώνεται από την ελληνική Προξενική Αρχή με την έκδοση του πιστοποιητικού μεταφοράς συνήθους κατοικίας, κατόπιν ελέγχου των απαιτούμενων όρων και προϋποθέσεων κατά περίπτωση για την απόδειξη απόκτησης συνήθους κατοικίας στο εξωτερικό. Για τη χορήγηση της απαλλαγής από δασμοφορολογικές και λοιπές επιβαρύνσεις, συμπεριλαμβανομένου του τέλους ταξινόμησης, σε προσωπικά είδη, στα οποία υπάγονται και τα μεταφορικά μέσα, του δευτέρου εδαφίου της παρ. 1 του άρθρου 157 του ν. 5222/2025 (Α’ 134), που βρίσκονται εκτός Ελλάδος, σε πρόσωπα που αναφέρονται στην περ. β) του άρθρου 1, λόγω κληρονομικής διαδοχής, υποβάλλεται από τα δικαιούχα πρόσωπα στην αρμόδια τελωνειακή αρχή μέσω του πληροφοριακού συστήματος ICISnet, το κατά περίπτωση τελωνειακό παραστατικό (ΔΕΦΚ ή Διασάφηση εισαγωγής), δεόντως συμπληρωμένο με τον κατάλληλο κωδικό ατέλειας. Με το, κατά περίπτωση, τελωνειακό παραστατικό, το οποίο υποβάλλεται εντός δύο (2) ετών από την ημερομηνία κατά την οποία τα προσωπικά είδη περιέρχονται οριστικά στους νόμιμους κληρονόμους, συνυποβάλλονται, υποχρεωτικά, ψηφιακά: *α) Η βεβαίωση κληρονομικής διαδοχής που χορηγείται από την αρμόδια ελληνική προξενική αρχή του τόπου συνήθους κατοικίας του κληρονομουμένου στο εξωτερικό, σύμφωνα με το υπόδειγμα του Παραρτήματος 2 της παρούσας και *β) τα δικαιολογητικά που απαιτήθηκαν για την έκδοση της, από την οποία πιστοποιείται η ιδιότητα του δικαιούχου της απαλλαγής προσώπου, ως κληρονόμου. Για τα μεταφορικά μέσα του δευτέρου εδαφίου της παρ. 1 του άρθρου 157, τα οποία εμπίπτουν στο πεδίο εφαρμογής της υπό στοιχεία Α.1203/16.05.2019 απόφασης Διοικητή ΑΑΔΕ (Β’ 1933) συνυποβάλλονται, πλέον των δικαιολογητικών του προηγουμένου εδαφίου, και τα υποστηρικτικά δικαιολογητικά που προβλέπονται κατά περίπτωση στην εν λόγω απόφαση.
Καθήκοντα Έμμισθων Προξενικών Αρχών, Προξενικών Γραφείων Πρεσβειών και ΄Άμισθων Προξενικών Αρχών.
Καθορισμός της διαδικασίας και απαιτούμενων δικαιολογητικών για τη χορήγηση απαλλαγής των δασμοφορολογικών και λοιπών επιβαρύνσεων, λόγω μεταφοράς της συνήθους κατοικίας και λόγω κληρονομικής διαδοχής για την εφαρμογή του άρθρου 157 του ν. 5222/2025 «Εθνικός Τελωνειακός Κώδικας και άλλες διατάξεις - Συνταξιοδοτικές διατάξεις» (Α΄ 134) σύμφωνα με την παρ. 24 του άρθρου 197 αυτού.
Εθνικός Τελωνειακός Κώδικας και άλλες διατάξεις
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Ο υπάλληλος παραλαμβάνει την αίτηση από τον ενδιαφερόμενο πολίτη.
Υπάλληλος της Η2 Διεύθυνσης Προξενικών Υποθέσεων του Υπουργείου Εξωτερικών παραλαμβάνει τα δικαιολογητικά του αιτούντα και του δίνει να συμπληρώσει την αίτηση μετοίκησης, την οποία επισυνάπτει με τα δικαιολογητικά. Κατόπιν, αίτηση και δικαιολογητικά αποστέλλονται στο αρμόδιο Προξενείο προς εξέταση και έκδοση του πιστοποιητικού. Ιδιαίτερα χρονοβόρα διαδικασία, λόγω της ανάγκης ανταλλαγής αλληλογραφίας (με διπλωματικό φάκελο) της Κεντρικής Υπηρεσίας του Υπουργείου Εξωτερικών με την εκάστοτε Προξενική Αρχή.
Η αίτηση με τα επισυναπτόμενα δικαιολογητικά αποστέλλονται υπηρεσιακά με το διπλωματικό ταχυδρομείο στην οικεία Προξενική Αρχή. Η συχνότητα αποστολής διπλωματικών φακέλων δεν είναι ίδια για όλες τις Πρεσβείες και τα Προξενεία.
Ο αρμόδιος υπάλληλος του Προξενείου παραλαμβάνει τα δικαιολογητικά και ελέγχει αν είναι σύμφωνα με αυτά που ζητούνται. Αν υπάρχει έλλειψη, επικοινωνεί με τον αιτούντα για συμπλήρωση του δικαιολογητικού.
Αν τα δικαιολογητικά δεν είναι πλήρη και ο ενδιαφερόμενος πολίτης δεν μπορεί να τα συμπληρώσει, η αίτηση απορρίπτεται. Ο πολίτης ενημερώνεται για την απόρριψη της αίτησής του από το αρμόδιο Προξενείο.
Εφόσον τα δικαιολογητικά είναι πλήρη, η αίτηση μετοικεσίας του αιτούντα εγκρίνεται.
Εφόσον η αίτηση μετοικεσίας έχει εγκριθεί, ο πολίτης ενημερώνεται και καλείται να καταβάλει στο ταμείο του Προξενείου 120 ευρώ. Αν η αίτηση έχει γίνει από Ελλάδα, το Προξενείο στέλνει λογαριασμό στον πολίτη μέσω του οποίου μπορεί να εμβάσει το εν λόγο ποσό στο Προξενείο.
Στην περίπτωση που η αίτηση έγινε στο Προξενείο, η αιτών/η αιτούσα λαμβάνει το πιστοποιητικό του/της στο εξωτερικό. Στην περίπτωση που η αίτηση έγινε στην Ελλάδα, το πιστοποιητικό αποστέλλεται στον/στην αιτών/αιτούσα στην Ελλάδα. Υπάλληλος του Υπουργείου Εξωτερικών ενημερώνει τον πολίτη για την παραλαβή του πιστοποιητικού.
Υποβολή αίτησης στην κεντρική Υπηρεσία του ΥΠ.ΕΞ.
Διαβίβαση της αίτησης με τα επισυναπτόμενα δικαιολογητικά στο Προξενείο
Έλεγχος πληρότητας της αίτησης από το αρμόδιο Προξενείο και επικοινωνία με τον ενδιαφερόμενο σε περίπτωση ελλείψεων δικαιολογητικών
Μη έκδοση του πιστοποιητικού - Ενημέρωση ενδιαφερομένου
Έγκριση έκδοσης πιστοποιητικού του αιτούντα
Ενημέρωση του ενδιαφερόμενου για καταβολή 120 ευρώ - Έκδοση πιστοποιητικού
Παράδοση του πιστοποιητικού στον αιτούντα
Εγχειρίδιο για τις Τελωνειακές Απαλλαγές κατά τη Μεταφορά Συνήθους Κατοικίας στην Ελλάδα